fi fi fi id fi fi fr tr fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en en fi fi fi fi fi fi fi fi fi fi fi fi fi fi fi tr tr fi en fi en en en da fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi zh en en en fi fi sv en en fi uk fi fi fi fr fi fi fi en fi
tammikuu 2017 - Wikimedia Suomi
Arkistot kuukauden mukaan: tammikuu 2017
Viro – Suomi Wikipedioiden kirjoituskilpailun tulokset
Viron ja Suomen Wikimediat järjestivät Wikipedia-artikkelien kirjoituskilpailun 6.12.2016 – 5.1.2017. Vironkieliseen Vikipeediaan kirjoitti 20 käyttäjää 122 Suomea ja suomalaisia koskevaa artikkelia. Suomenkieliseen Wikipediaan kirjoitti 25 henkilöä 221 artikkelia Virosta ja virolaisista. Vironkieliseen Vikipeediaan kirjoitettiin muun muassa artikkeleita Suomeen suuntautuneista ristiretkistä, kveeneistä ja Amorphis-yhtyeestä. Suomenkieliseen Wikipediaan kirjoitettiin muun muassa Tarton kaupunginosista, Viron kunnista ja kuvanveistäjä Amandus Adamsonista.
Suomenkielisen Wikipedian palkitut kirjoittajat ovat: 1. palkinto käyttäjänimi Abc10, 2. palkinto käyttäjänimi Kotivalo ja 3. palkinto käyttäjänimi Epiq. Kaikki palkitut saavat palkintona Museokortin, joka oikeuttaa ilmaiseen käytiin yli 200 museossa Suomessa vuoden ajan. Ensimmäinen ja toinen palkittu saavat myös Tallinkin risteilymatkan Tallinnaan.
Kilpailun jyryyn osallistuivat Suomen osalta Otso Kantokorpi, Sven-Erik Soosaar (Wikimedia Viro) ja Heikki Kastemaa.
Vironkieliseen Vikipeediaan kirjoittaneiden palkinnot jaetaan ja julkistetaan 27. tammikuuta. Kaikille vironkieliseen Vikipeediaan kirjoittaneille myönnetään Kuparinen hirvensydän Suomea ja suomalaisia koskevien artikkelien kirjoittamisesta.
Kilpailu onnistui hienosti, kiitämme kaikkia osallistujia!
Viron osallistujat ja Suomen osallistujat
Julkaistu 24.01.2017 kategoriassa Uncategorized, kirjoittanut kulttuurinavigaattori.
Osana Renessanssi.Nyt! -näyttelyn oheisohjelmaa järjestetään Wikibottega Kansallismuseon Ateljeessa lauantaina 14. ja sunnuntaina 15. tammikuuta 2017. Bottega on renessanssin taidesanastoon kuuluva käsite, jonka voisi tässä yhteydessä suomentaa työpajaksi.
Kansallismuseon näyttelyn teokset ovat suurimmaksi osaksi Italian Bresciassa olevasta Pinacoteca Tosio Martinengo -museosta. Näyttelyn teokset edustavat Lombardian alueen renessanssia.
Wikibottegan tarkoituksena on tutustua näyttelyyn, sekä kartoittaa ja kirjoittaa tai täydentää renessanssi-aiheisia Wikipedian artikkeleita. Tätä kirjoittaessa suomenkielisessä Wikipediassa ei ollut ollenkaan artikkeleita esimerkiksi näyttelyssä olevista Girolamo Romaninosta ja Giovanni Battista Moronista. Myös Wikipedian ”Vasarin galleriassa” on paljon renessanssitaiteilijoita, joiden ”punainen linkki” tarkoittaa puuttuvaa artikkelia.
Giorgio Vasarin Taiteilijaelämäkertoja vaikutti omiin aikoihimme asti siihen tapaan, jolla taiteilijoista kirjoitetaan. Myös Wikipedian henkilöartikkeleiden voisi sanoa olevan elämäkerrallisen kirjallisuuden jatkoa.
Tarkoituksena on pohtia, mitä henkilöitä koskevat artikkelit ovat Wikipediassa ja mitä ongelmia niihin liittyy. Perehdymme myös hieman artikkeleiden kääntämiseen. Ja totuttuun tapaan osallistujia neuvotaan ja ohjataan Wikipedian muokkaamisen perusteisiin. Toivotamme kaikki renessanssista ja renessanssi-ilmiöistä kiinnostuneet lämpimästi tervetulleiksi!
Tarkempia tietoja Wikipedian projektisivulla.
Kansallimuseon näyttelyssä olevan Isotta Brembatin muotokuvan maalarista Giovan Battista Moronista ei ole artikkelia suomenkielisessä Wikipediassa.
Wikidata on ajankohtainen asia kansainvälisessä Wikimedialiikkeessä. Suomessakin se on ollut esillä jo muutamia vuosia. Olen pari kertaa joutunut kiperään tilanteeseen kun on kysytty, mitä se Wikimedian tietojärjestelmien taustalla oleva tietokanta sitten konkreettisesti tarkoittaa?
Tämä Saksan Wikimedian tuottama animaatio vastaa siihen, mikä Wikimediaperheen jäsenten, Commonsin, Wikipedian ja muiden taustalla toimiva tietojärjestelmä on. Ja kyseessä on avoin järjestelmä, jota voi käyttää kuka tahansa. Suomen Yleisradio on herättänyt kansanvälisessä Wikimedialiikkeessä huomiota siinä, että se on ensimmäinen merkittävä Wikimedian ulkopuolinen yhteisö, joka ottanut Wikidatan käyttöön arkistonsa merkitsemisjärjestelmänä.
Nelisen vuotta sitten Saksan Wikimedian piirissä luotu järjestelmä on hyvässä vauhdissa. Tätä kirjoittaessani Wikidatassa oli 24 718 350 kohdetta (items). Erilaiset haut (query) tulevat mahdollisiksi datan määrän lisääntyessä.
Videon päähenkilö on eräässä museossa toimiva Rachel, mutta hän voisi olla kuka tahansa. Tässä siis tarina siitä, miten Wikidataan voi lahjoittaa, lahjoittaa tietoa.
Julkaistu 09.01.2017 kategoriassa GLAM, Uncategorized, kirjoittanut kulttuurinavigaattori.
Mitä Suomesta kirjoitetaan Wikipediassa muilla kielillä, mutta ei suomeksi?
Wikidata, Wikimedia-perheen dataprojekti sai alkunsa, kun kaikenkielisten Wikipedia-artikkeleiden kielilinkit siirrettiin yhteen tietokantaan. Jokaisesta aiheesta on nyt yksi kohde Wikidatassa ja siitä kirjoitetut erikieliset artikkelit viittaavat toisiinsa sen avulla.
Sen ansiosta voi esimerkiksi löytää, mitä artikkeleita Suomesta on kirjoitettu muilla kielillä, mutta ei suomeksi. Kokeile Not in the other language -hakua!
Kiehtovia ovat erityisesti puuttuvat artikkelit Suomessa vaikuttaneista henkilöistä.
Miten artikkeleita voi kääntää vaivattomasti?
Kun asentaa käännöstyökalun omissa Wikipedia-asetuksissa, saa käyttöön kääntämistä helpottavat ominaisuudet.
Selatessa muun kielistä Wikipediaa, puuttuvan artikkelin kielilinkki näkyy harmaana, kun puolestaan olemassaolevan artikkelin linkki on sininen. Harmaata linkkiä klikkaamalla pääsee kääntämään artikkelia sille kielelle.
Työkalu auttaa paljossa: Se löytää vastaavia linkkejä suomenkielisestä Wikipediasta alkuperäiskielen linkeille. Käytettävissä on myös automaattikäännös. Lisätyötä vaativat erityisesti luokittelu ja lähteiden tarkistaminen. Teksti ei ole myöskään valmista, eikä automaattikäännöksen tarjoamiin käännöksiin kannata kritiikittä luottaa, vaan jokainen tiedonsiru on tarkistettava.
Omat käännökset näkyvät nyt uudessa valikossa. Käännöksen voi jättää toistaiseksi julkaisematta, jos on epävarma lähteistä tai faktoista ja julkaista vasta tarkistettuaan.
Joidenkin korjausten tekeminen on kuitenkin helpompaa julkaistussa artikkelissa Visuaalisen muokkaimen avulla, kuten esimerkiksi lähdeviitteiden tekeminen.
Jos työstät artikkelia vielä useita tunteja, kannattaa artikkelin alkuun ensin lisätä malline Työstetään.
Otsikkokuva: Festmåltid vid hovet i Wien ”En grand couvert” (Wikidata), Johan Lundbergin tekemäksi väitetty – Nationalmuseum, Public Domain. Kuvan henkilöt: Adam Horn af Ekebyholm, Birgitta Christina Sparre, Ulrika Lovisa Tessin, Gustav David Hamilton, Karl VI, Elisabet Kristina, Carl Gustaf Tessin, Ludwig Altheim, Cobentzl ja Rudolf Josef I
Julkaistu 01.01.2017 kategoriassa Vinkkejä, kirjoittanut Susanna Ånäs.
Upscaling Images in Helsinki Rephotography 02.10.2021
Suomen saaristo Wikipediassa 03.09.2021
August in Helsinki Rephotography 31.08.2021
Helsinki Rephotography From The Eyes of an Intern 30.07.2021
Women and Non-binaries in Red 15.07.2021
Äksä: Kun some tuli taloon
Ilmapiiri ja käytöstavat - Wikimedia Suomi: Kysely: Mikä saisi sinut julkaisemaan lisää artikkeleita?
Tuntuuko sinustakin, että internet on pilalla? Ylen haastattelussa Wikipedian johtaja, joka uskoo, että nyt alkaa uusi aika: ”Tilinteko on todennäköinen” – Suomi: Kun some tuli taloon
Jalkautunut, avoin opetus ja yliopiston vaikuttavuus: Opiskelijat avoimen tiedon tuottajina yhteiskunnassa – Think Open: Kylmä sota, kuuma tietosanakirja: 136 lähdeviitettä ja 10 artikkelia kurssityönä Wikipediaan
Wikimanian vallassa - Nykytaiteen museo Kiasma: Bringing Cultural Heritage to Wikipedia